UPSC च्या माध्यमातून आयोजित करण्यात येणाऱ्या या परीक्षांवरून काही जण सोशल मीडियावर प्रश्नचिन्ह उपस्थित करताना दिसत आहेत. UPSC : कॉर्पोरेट क्षेत्र आणि प्रशासनाच्या मिलापात फायदा कोणाचा?

गेल्या काही दिवसांपासून UPSC जिहाद हॅशटॅगसह कित्येक ट्वीट केले जात आहेत. यामध्ये मुस्लीम उमेदवारांना देण्यात येणाऱ्या विशेष सवलतींचा उल्लेख आहे. 

UPSC मध्ये हिंदूंना 6 वेळा संधी तर मुस्लिमांना 9 वेळा परीक्षा देण्याची परवानगी, हिंदूंसाठी वयोमर्यादा 32 वर्षं आणि मुस्लिमांसाठी हेच वय 35 वर्षं, अशा प्रकारचे काही मुद्दे मांडण्यात येत आहेत. 

याशिवाय उर्दू माध्यमातून परीक्षा दिल्यास यशस्वी होण्याचं प्रमाण, मुस्लिमांसाठी चालवण्यात येणारे कोचिंग क्लासेस यांच्याबाबतही प्रश्न उपस्थित करण्यात येत आहेत. 

याआधी सोशल मीडियावर UPSC परीक्षेत इस्लामिक स्टडीज हा विषयसुद्धा खूप ट्रेंड झाला होता.

इस्लामिक स्टडीच विषय घेऊन मुस्लीम परीक्षार्थी IAS, IPS आणि IFS बनत आहेत, पण वैदीक किंवा हिंदू स्टडीज यांच्यासारखा कोणताही विषय या परीक्षेत नाही, असा दावासुद्धा सोशल मीडियावर केला जात होता.

या दाव्यांची पडताळणी बीबीसीच्या फॅक्ट चेक टीमने केली. UPSC च्या परीक्षेबाबत अधिक माहिती आपण घेऊया.

UPSC परीक्षेसाठी पात्रता काय?

यावर्षी 12 फेब्रुवारी रोजी UPSC च्या लोक सेवांच्या प्राथमिक परीक्षांसाठी नोटीस जारी करण्यात आली होती. यामध्ये पात्रता, वय, आरक्षण आणि परीक्षेच्या विषयांबाबत सविस्तर माहिती देण्यात आली होती. 

IAS, IPS अधिकारी कोण बनू शकतं? या प्रश्नाच्या उत्तरात भारतीय नागरीक असं स्पष्ट उत्तर लिहिण्यात आलं आहे. नागरी सेवेत सहभागी होण्यासाठी विशिष्ट धर्म, जात किंवा वंशाचे असण्याची गरज नाही.

यानंतर वयाचा विचार करू.

UPSC नागरी सेवची परीक्षा देण्यासाठी किमान वय 21 तर कलाम वय 32 इतकं आहे. पण अनुसूचित जाती (SC), अनुसूचित जमाती (ST), इतर मागासवर्गीय (OBC) आणि दिव्यांग तसंच माजी लष्करी कर्मचाऱ्यांसाठी वयात सूट देण्यात आली आहे. 

SC, ST ला किमान वयोमर्यादा 37 वर्षं, OBC करिता 35, दिव्यांग उमेदवारांसाठी 42 वर्षं इतकी किमान वयोमर्यादा आहे. 

UPSC परीक्षा देण्यासाठी तुम्ही पदवीपर्यंतचं शिक्षण घेतलेलं असणं आवश्यक आहे. 

यामध्ये मुस्लीम किंवा इतर कोणत्याच धर्माचा उल्लेख नाही. याचा अर्ध वयाची मर्यादा धर्माच्या आधारे नाही तर जातींच्या आधारे देण्यात आलेली आहे.... \n\nवरील लेखासाठी मला एक चांगले शीर्षक द्या.
UPSC परीक्षेत मुस्लिमांना जास्त संधी मिळते का? - बीबीसी फॅक्ट चेक